**0050** **Харольд мінажат**

**Қауымдардағы мінажат**

***«Сендерге мынаны да айтамын: жер бетінде екеуің келісіп, қай нәрсені болса да көктегі Әкемнен сұрасаңдар, Ол соны бермек.»***

***(Матай 18:19)***

Математикалық аксиомалардың бірінде былай деп айтылған: «Егер бастапқы позициялардың кем дегенде біреуі қате болса, онда нәтиже де дұрыс болмай шығады». Егер сіз сәйкес келмейтін қандай да бір формуланы қолдансаңыз, онда жауабы қате болып шығады. Бұл заң басқа да әртүрлі нәрселерге, соның ішінде жергілікті қауымдардағы жағдайларға қатысты. Қауымдағы іс-шаралардың алуан түрлілігі салдарынан, қазіргі заманғы қауымдарда, өз отарларының өмірінде рухани өзгеріске жетуге мүмкіндік беретін тәртіп орнатуға, уақыттары жоқтың қасы.

Мысалы, қауымдағы жалпы мінажаттың рөлін алайық. Әрине, қауымдар мінжаттың күшіне сенеді, бірақ көп жағдайда, мінажат жиналыстары қолөнер сабақтарынан бастап ұйымдастырылған спорт жарыстармен және тағы да басқа іс-шаралармен ауыстырылған.

Мен Кореядағы қауымдарда қызмет еткен кезім есімде – ол жерде адамдар аптасына жеті күн таңертең кездесіп, мінажат ететін. Бір күні таңертең, бір американдық қауымда уағыздауым керек болғанда, сол қауымның бағушысы маған былай деді: «Сіз 10:15-ке дейін міндетті түрде аяқтауыңыз керек, өйткені адамдар фойеге шығып кофе ішулері керек. Кофе-брейк біз үшін өте маңызды екенін білесіз ғой».

Кішкене ашуланып, мен: «Ия, жақсы» деп жауап бердім. Содан кейін: «Айтпақшы, бұл корей мен батыс қауымдарының басты айырмашылығы. Олар күштерін мінажаттан алса, ал біз болса кофеден аламыз». – дедім. Қате ойлап қалмаңыз - бір кесе кофе ішіп, адамдармен сөйлесудің еш жаман жері жоқ, бірақ көбінесе дұрыс емес болып табылатын нәрсе – бұл біздің артықшылықтарымыз (приоритеты).

Күштерін кофеден алатын қауымдар туралы, менің пікіріме біршама теріс жауап қайтарған, жоғарыда аталған бағушы, менің: «Айтпақшы, бұл қауымдағы жалпы мінажат уақыты қашан?» деген сұрағымды естіп, әңгіменің тақырыбын өзгертіп, біраз тынышталып қалды. Егер сіз бағушы болсаңыз, бірінші кезекте нені маңызды деп санайтыныңызды, Құдайдың көзқарасы бойынша, ойланыңыз. Егер сіз қауымның қарапайым мүшесі болсаңыз, онда рухани өміріңіздің құралын қолданыңыз.